ઉકરડી નોતરવા માટે ઘર પછવાડે શેરીના નાકે નિયત સ્થળે બહેનો આવે છે. ત્યાં કુંડાળું કરીને બેસે છે. પોંખનારી સ્ત્રી પાણી રેડીને જગા લીંપે છે. તેના પર કંકુનો સાથિયો કરી ચૂંદડીના છેડેથી સોપારી ને પૈસો છોડીને મૂકે છે. છાણનો સંપુટ મૂકીને ચાર વખત તેને વધાવે છે. હાજર રહેલી સ્ત્રીઓને ઉકરડીનો ગોળ આપી કળશ્યામાંથી થોડું થોડું પાણી આપે છે. આ પ્રસંગે સ્ત્રીઓ એકલી હોવાથી મશ્કરીનાં અને ઉઘાડાં ગીતો પણ મોજથી ગાઈ લે છે ઃ